میٹرن

میٹرن  مملکت متحدہ یا اس کی سابقہ نو آبادیات میں سر کردہ یا صدر نرس کا خطاب ہے۔ یہ عہدہ بالعموم خواتین رکھتی ہیں، جیسا کہ مستعملہ لفظ سے عیاں ہے۔ میٹرن کے لفظی معنٰی شادی شدہ عورت کے بھی ہیں، اگر چیکہ جدید دور میں اس لفظ کا زیادہ تر استعمال طب اور صحت کی نگہداشت کے لیے ہوتا ہے۔ برطانیہ کے زیر اقتدار ان سابقہ علاقہ جات میں بھارت اور آئر لینڈ کی جمہوریہ شامل ہیں۔ دوسرے لفظوں میں میٹرن کسی اسپتال میں تیمار داری اور تیمار داری کے عملے کی صدر کا عہدہ ہوتا ہے، جسے کبھی کبھار سینئر نرسنگ آفیسر ، میٹرن، نرسنگ آفیسر یا کلینیکل نرسنگ مینیجر بھی کہا جاتا ہے۔ صدر نرس کو ریاستہائے متحدہ میں ڈائریکٹر آف نرسنگ یا نرسنگ سوپر انٹنڈینٹ بھی کہا جاتا ہے۔ بھارتی اور دولت مشترکہ کے کئی ممالک میں زیادہ تر محض میٹرن کی اصطلاح کا استعمال کیا جاتا ہے۔ 

 اعتراف خدمات 
کئی طبی اور صحت کی دیکھ ریکھ کی خدمات سے جڑے لوگوں کی طرح میٹرن کے طور پر خدمات دینے والی خواتین کا بھی دنیا کے گوشے میں اعتراف کیا جاتا ہے بہتر خدمات کے صلے میں اعزازات اور عہدوں کی ترقی دی جاتی ہے۔ ایک ایسے ہی معاملے میں سونالی گھوشال جنرل آفیسر آرمی ہاسپٹل، ریسرچ اینڈ ریفرل، دہلی کینٹ کی پرنسپل میٹرن رہی ہیں۔ملٹری نرسنگ سروس میں 38 سال کی خدمات کے ساتھ انھیں آپریشن بلواسٹار اور آپریشن سدبھاؤنا کے دوران زخمی فوجیوں کی خدمت کرنے کا افتخار حاصل ہوا۔ ان کی قابل تعریف اور خصوصی خدمات کو تسلیم کرتے ہوئے انھیں سال 2014ء میں فوجی عملے کے سربراہ کے توصیفی کارڈ سے نوازا گیا۔ انھیں میجر جنرل کے طور پر تسلیم کیا گیا اور ملٹری نرسنگ سروس کے ایڈیشنل ڈائرکٹر جنرل کا عہدہ بھی 2020ء میں دیا گیا تھا۔ اس طرح دیگر ممالک میں بھی میٹروں کی خدمات کو سرکاری اور غیر سرکاری طور پر سراہا بھی جاتا ہے اور انھیں عمدہ خدمات کے صلے میں اعزازوں سے نوازا جاتا ہے۔ میجر جنرل سونالی گھوشال نے ملٹری نرسنگ سروس کے ایڈیشنل ڈائرکٹر جنرل کا عہدہ سنبھالا

 مزید دیکھیے 
 صحت کی دیکھ ریکھ
 بھارت میں عوامی صحت کا نظام
 پاکستان میں عوامی صحت کا نظام
 سری لنکا میں عوامی صحت کا نظام
 نرس
 ہسپتال
 صحت
 ڈاکٹر

 حوالہ جات 

زمرہ:مملکت متحدہ میں تیمار داری
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنسی پیشے
زمرہ:مملکت متحدہ میں خواتین